**Projekt Sokratov inštitút – ponuka pre akademický rok 2015/2016**

Technická univerzita vo Zvolene a Centrum environmentálnej a etickej výchovy Živica realizujú od roku 2012 pre nadaných vysokoškolákov rôznych študijných odborov projekt Sokratov inštitút. Jeho cieľom je podpora medziodborovej spolupráce, diskusie s odborníkmi z praxe na rôzne témy, získavanie skúseností a zručností v rôznych oblastiach. V aktuálnom akademickom roku sa projektu zúčastňujú študenti z 15 fakúlt slovenských vysokých škôl.

Počas nasledujúceho akademického roka 2015/2016 ponúkame aj Vašim študentom účasť v projekte Sokratov inštitút, a to 10 tematicky rôznorodých workshopov s lektormi z Kanady, Veľkej Británie, USA, Čiech a Slovenska a záverečné kolokvium, na ktorom budú študenti prezentovať výsledky svojich mikroprojektov. Témy workshopov, lektori aj harmonogram sú zverejnené na www.sokratovinstitut.sk.

Workshopy zastrešuje Technická univerzita vo Zvolene voliteľným predmetom Súčasná spoločnosť – výzvy a vízie (v rámci ECTS môžu študenti získať 2 kredity v zimnom a 4 kredity v letnom semestri). Sokratov inštitút hradí študentom (účastníkom projektu) stravu, ubytovanie a program s lektormi. Cestovné náklady si hradia študenti z vlastných zdrojov.

**Uzávierka prihlášok je do 30. apríla 2015.**

Prihlasovanie prebieha výlučne na stránke [www.sokratovinstitut.sk](file:///C:\Users\Admin\AppData\Local\Temp\www.sokratovinstitut.sk).

V prípade akýchkoľvek otázok nás prosím kontaktujte na adrese:

sokratovinstitut@zivica.sk

<https://www.facebook.com/Sokratovinstitut>

Veríme, že aj táto aktivita pomôže podporiť spoluprácu a dobré vzťahy medzi univerzitami na Slovensku. Prosím, informujte Vašich študentov o projekte Sokratov inštitút.

Tešíme sa na Vašu účasť!

Ing. Zuzana Gallayová, PhD.

koordinátorka projektu na TU vo Zvolene